Pârâul Blahnița este decolmatat în zona comunei Crasna de către angajații Sistemului de Gospodărire a Apelor Gorj Apele Române Jiu.
"Din cauza precipitațiilor căzute în ultimii ani, viiturile propagate pe pârâul Blahnița, localitatea Crasna, au produs colmatarea albiei minore și eroziune de mal stâng cu tendința de avansare spre proprietățile riverane cursului de apă. Oportunitatea execuției acestei lucrări derivă din necesitatea aducerii albiei minore a pârâului Blahnița la parametrii optimi de preluare a viiturilor prin secțiunea respectivă și evitarea producerii eventualelor pagube la inundații. Scopul principal al lucrării îl reprezintă: stoparea fenomenul de eroziune a malurilor; punerea în siguranță a proprietăților riverane cursului de apă; asigurarea secțiunii optime de scurgere la ape mari; diminuarea efectelor negative asupra mediului. Prin această lucrarea se realizează astfel secțiunea optimă de preluare a viiturilor pe tronsonul respectiv", a transmis SGA Gorj.